Diari Oficial de la Generalitat Valenciana


Sumari del DOGV 8478, del 04-02-2019 (2019/856)

RESOLUCIÓ de 24 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 20/14-AIA Crevillent.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8478

Data del DOGV
:   04-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/856


Data del document
:   24-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Crevillent
    * impacte ambiental

RESOLUCIÓ de 24 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de la declaració d'impacte ambiental corresponent a l'expedient 20/14-AIA Crevillent. [2019/856]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució modificativa corresponent a l'expedient 20/14-AIA Crevillent.  
  
«Modificació d'ofici de la declaració d'impacte ambiental de 18 de febrer de 2014  
Expedient: 20-2014-AIA.  
Títol: explotació porcina de transició de garrins i engreix.  
Promotor: Cárnicas Soriano, SL.  
Òrgan substantiu: Servei de Prevenció i Control Integrat de la Contaminació.  
Localització: polígon 38, parcel·la 4, de Crevillent (Alacant).  
  
Descripció de la modificació  
El 12 de maig de 2017 es rep en el Servei d'Avaluació d'Impacte Ambiental la modificació de sol·licitud d'informe en relació amb la modificació del projecte d'explotació porcina.  
Les característiques principals del projecte autoritzat i de la modificació s'exposen a continuació:  
  
 Autoritzat Modificacions  
Places 5.600 transició  
6.200 engreix 7.200 engreix  
Consum d'aigua 24.090 m³/any 12.000 m³/any (MTD)  
Superfície naus 4.976,12 m² 4.976,12 m²  
Pinso 6.113.750 Kg/any 7.101.120 Kg/any  
Purins 15.626 m³/any 15.480 m³/any  
Nitrogen 51.614 Kg/any 52.200 Kg/any  
Cadàvers 49 t/any 49 t/any  
Gasos efecte hivernacle (kg) Metà: 76.161,53  
Òxid nitrós: 309,84  
Amoníac: 38.883 Metà: 68.858,57  
Òxid nitrós: 313,35  
Amoníac: 39.338  
  
  
  
Marc normatiu  
A) A la modificació prevista podria ser-li aplicable l'article 7.2.c de la Llei 21/2013, d'avaluació ambiental, que indica:  
«2. Seran objecte d'una avaluació d'impacte ambiental simplificada:  
(?)  
c) Qualsevol modificació de les característiques d'un projecte de l'annex I o de l'annex II, diferent de les modificacions descrites en l'article 7.1.c ja autoritzats, executats o en procés d'execució, que puga tindre efectes adversos significatius sobre el medi ambient. S'entendrà que aquesta modificació pot tindre efectes adversos significatius sobre el medi ambient quan comporte:  
1r. Un increment significatiu de les emissions a l'atmosfera.  
2n. Un increment significatiu dels abocaments a llits públics o al litoral.  
3r. Increment significatiu de la generació de residus.  
4t. Un increment significatiu en la utilització de recursos naturals.  
  
5é. Una afecció a espais protegits Xarxa Natura 2000.  
6é. Una afecció significativa al patrimoni cultural.»  
En aquest cas no hi ha un increment significatiu d'emissions a l'atmosfera, ni abocaments a llits públics o litoral, ni generació de residus o utilització de recursos naturals. Tampoc hi ha una afecció a espais protegits Xarxa Natura 2000 ni afecció al patrimoni cultural, per tant, la modificació no és necessari que se sotmeta a avaluació d'impacte ambiental pel tràmit simplificat.  
B) No obstant això, es considera necessari fer constar la modificació del projecte mitjançant resolució modificativa en la qual consten les característiques del projecte actuals.  
C) L'article 44, de la Llei 21/2013, indica que les condicions de la declaració d'impacte ambiental podran modificar-se quan durant el seguiment del compliment de la declaració d'impacte ambiental es detecte que les mesures preventives, correctores o compensatòries són insuficients, innecessàries o ineficaces.  
D'altra banda, l'article 44.2 de la Llei 21/2013, d'avaluació ambiental, indica que «el procediment de modificació de les condicions de la declaració d'impacte ambiental podrà iniciar-se d'ofici o a sol·licitud del promotor.  
L'òrgan ambiental iniciarà aquest procediment d'ofici, bé per pròpia iniciativa o per petició raonada de l'òrgan substantiu o per denúncia, mitjançant acord».  
Atés l'informe de la Confederació Hidrogràfica del Segura, es considera raonada la proposició realitzada, per tant, es procedeix d'ofici a la modificació dels condicionants de la declaració d'impacte ambiental, com també el cos d'aquesta declaració (DIA) per a adaptar-la a la realitat del projecte.  
Es considera realitzada la fase de consultes procedent a la vista que l'òrgan afectat per la modificació és la Confederació Hidrogràfica de Xúquer el qual ha emés informe i el contingut del qual pel seu interés i per fonamentar la modificació dels condicionants de la DIA es transcriu quasi íntegre en l'apartat següent.  
  
Tramitació administrativa  
En la tramitació administrativa de la modificació, el Servei d'Avaluació d'Impacte Ambiental va requerir el Servei de Prevenció i Control Integrat de la Contaminació, com a òrgan substantiu, per a la justificació del compliment dels condicionants ambientals de la declaració d'impacte ambiental (DIA) emesa per al projecte d'explotació porcina amb especial rellevància als condicionants número 4 (Registre d'Eixida dels purins de l'explotació), 9 (aclariment del subministrament d'aigua de l'explotació mitjançant informe de l'òrgan de conca) i 10 (sol·licitud d'informe a l'òrgan de conca sobre afecció a zones de servitud de llit).  
  
Amb data de 13 de setembre de 2017 i 2 de maig de 2018, el Servei de Prevenció i Control Integrat de la Contaminació remet informació addicional i queden justificats, segons l'informe emés el 7 de juny de 2018 pel Servei d'Avaluació d'Impacte Ambiental, el compliment dels condicionants ambientals 4 i 10 a excepció del condicionant ambiental número 9.  
El 15 de juny de 2018, el Servei de Prevenció i Control Integrat de la Contaminació remet informe de la Confederació Hidrogràfica del Segura del qual s'extrauen els paràgrafs següents:  
(?) s'informa el següent:  
1. Les aigües residuals dels lavabos-vestidors s'emmagatzemaran en depòsit estanc i impermeable fins a la seua recollida i enviament a través d'una empresa autoritzada i acreditada per a aquest servei, fins a l'EDAR de destinació.  
2. Les basses que hi ha de purins han de tindre les màximes condicions d'estanquitat i impermeabilitat, les quals han de tindre un nivell extra de 50 cm per damunt del seu màxim ompliment, per a evitar el sobreeiximent per fortes pluges.  
3. Per al local d'aïllament independent (llatzaret), el sòl també ha de ser impermeable i s'ha de disposar de drenatges perifèrics suficients per a la recollida i avaluació dels lixiviats orgànics dels animals (malalts). Aquests també han de dirigir-se cap a les fosses estanques o basses de purins.  
4. Les aigües pluvials i d'escolament s'han de recollir de manera diferenciada a la de purins, de manera que, ni per accident podran mesclar-se amb aquestes ni amb els lixiviats produïts dins del recinte d'explotació.  
5. S'ha de disposar d'un gual sanitari (rotiluvi) per a la neteja de les rodes dels vehicles que accedeixen fins a les instal·lacions a l'entrada del recinte, amb substrat impermeabilitzat, estanc i amb capacitat suficient per a evitar desbordaments. Així mateix, es disposarà de sistemes de guals sanitaris, amb tapadores automàtiques, per a evitar els sobreeiximents per fortes pluges.  
6. Segons el que consta en bases cartogràfiques de models d'orientació d'abocaments d'aquest organisme, les instal·lacions actuals i futures se situen en un terreny d'alta permeabilitat, en una zona d'alta vulnerabilitat a la massa d'aigua subterrània 070.036 «Horta Mitjana i Baixa del Segura», davant possibles lixiviats o abocaments provocats i/o fortuïts sobre el terreny.  
7. Així mateix, per tal d'evitar escolaments de lixiviats cap als llits públics, s'han d'evitar els abocaments accidentals d'olis, gasoil, gasolina, etc., que poden alterar les característiques fisicoquímiques del sòl com ara el pH, el contingut en substàncies nutritives, etc. Es prohibeix expressament la reparació o el canvi d'oli de la maquinària en zones que no estiguen expressament destinades a això.  
8. Davant de la possibilitat de la utilització de fem o purins com a adob, s'insta perquè es realitze, preferiblement, en la forma de fem sec. Així mateix, informa que, segons article 49.3, sobre normes per a la protecció de la qualitat contra la contaminació difusa, del Pla hidrològic de la demarcació hidrològica del Segura (Reial decret 1/2016, de 8 de gener), on s'expressa literalment: «en cap cas seran admissibles les embassades produïdes per purins líquids abocats sobre el terreny que pogueren provocar escolaments cap als llits públics o infiltracions cap a les aigües subterrànies». En aquest mateix sentit, s'entendrà també com a purins els possibles lixiviats derivats del fem sec.  
  
9. En relació amb la instal·lació de la tanca perimetral de l'explotació, hi consta que l'explotació se situa a 200 metres de la Rambla d'Amorós, fora de la zona de DPH (?).  
10. Respecte a les fonts de subministrament segons l'annex aportat, es declara la necessitat d'uns 12.000 m³/any d'aigua per a consum ramader, que per a les 7.200 places anuals comporta una dotació d'un poc més de 4,5 l/dia.  
Contràriament, en la «descripció del projecte», de la resolució DIA de 24 de juliol de 2017, s'indica que: el subministrament d'aigua potable procedeix en part d'aigua salada que s'utilitza per a la neteja de les instal·lacions; d'una aportació procedent d'una autorització del T-Tajo a través de la Comunitat de Regs de Llevant, com també de connexió de la xarxa de proveïment municipal, amb un consum de 23.130,86 m³. El consum anual d'aigua de beure s'estima entre 53.947 i 68.948,5 m³ i la de neteja entre 2,55 i 28 m³ (anual).  
És evident que hi ha certa contradicció entre el volum previst en la resolució de la DIA i l'establit en aquest annex.  
D'altra banda, ja es va comunicar, segons l'informe d'aquesta comissaria d'aigües, de data 13 de novembre de 2017 (?), que els recursos actuals de la comunitat de regants esmentada estan assignats exclusivament tots ells per a regadiu, i no per a ús ramader, per tant haurà de computar-se tot el volum global d'aigua per a beure a càrrec de la xarxa de proveïment municipal, si no es donen altres alternatives legals. Així mateix, s'ha d'acreditar quin és el títol concessional existent per al pou esmentat d'aigua «salada» i sobretot drets d'ús.  
Atés que la dotació global mínima per a producció de garrins de 20-50 kg s'estima en 5,4 l/dia, es considera que necessitarà, almenys, els 12.000 m³ anuals més altres 2.300 m³ (aproximadament). Però, en definitiva, podria considerar-se no menys de 2.000 m³ cada dos mesos.  
  
11. Tant en la fase d'execució de l'obra, com en la fase de funcionament, explotació i restauració de la zona, s'ha de respectar al màxim la hidrologia superficial i el drenatge natural. Sobre això últim, s'ha d'instar un eficient pla de manteniment i restauració de la geomorfologia de tot aquest sector (a implementar en el futur projecte de restauració).  
  
(?) tots aquests punts queden incorporats en el futur condicionat de la modificació «no substancial» de la resolució d'AAI (?).  
(?) per al punt número 10, es considerarà una conditio sine qua non el compliment d'aquesta dotació mínima bimestral estimada, que en cas d'incompliment, no justificat, amb motiu d'acarament de les dades de rebuts d'aigua amb les dades de caps de porcí produïdes (a incloure en la declaració anual de medi ambient), podrà ser motiu de revocació de la resolució d'AAI. Així com que siga modificat el text sobre la dotació de subministrament d'aigua que s'esmenta en la resolució de DIA de 24 de juliol de2 017.  
  
Consideracions jurídiques  
1. La modificació de les condicions de la declaració d'impacte ambiental és un cas previst en l'article 44 de la Llei 21/2013, d'avaluació ambiental.  
2. En l'expedient s'han observat els tràmits previstos en la Llei 21/2013, d'avaluació ambiental, i en les altres disposicions que li són aplicables.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot el que s'ha expressat anteriorment es resol:  
  
Resolució  
  
Primer  
Modificar els apartats següents de la declaració d'impacte ambiental segons el que s'ha exposat en l'apartat 2.B d'aquesta resolució:  
  
a) En l'apartat títol: on diu «Explotació porcina de transició de garrins i engreix»: haurà de dir: «Explotació porcina d'engreix».  
b) S'afig a l'apartat «Descripció del projecte» l'apartat següent:  
  
2. Modificació del projecte  
Amb data de 12 de maig de 2017, l'òrgan substantiu remet una documentació en la qual s'exposa la intenció del promotor de canviar l'activitat productiva sense modificació de les instal·lacions: abandonar la cria de garrins de 6 a 20 kg i passar a una activitat productiva exclusivament d'engreix amb un total de 7.200 animals.  
Per tant, les característiques del projecte com ara nombre d'animals, orientació productiva i consums seran les que s'especifiquen en aquest apartat i en l'apartat de «Descripció de la modificació» d'aquesta resolució.  
  
Segon  
Es modifiquen els condicionants següents de la DIA de 18 de febrer de 2014:  
2. Les instal·lacions resultants després del condicionament de l'explotació ramadera han de ser coincidents amb les descrites en la documentació tècnica i amb les característiques següents:  
a) Per al local d'aïllament independent (llatzaret), el sòl també ha de ser impermeable i s'ha de disposar de drenatges perifèrics suficients per a la recollida i evacuació dels lixiviats orgànics dels animals malalts. Aquests també han de dirigir-se cap a les fosses estanques o basses de purins.  
b) Cal disposar d'un gual sanitari (rotiluvi) per a la neteja de les rodes dels vehicles que accedeixen fins a les instal·lacions a l'entrada del recinte, amb substrat impermeabilitzat, estanc i amb capacitat suficient per a evitar desbordaments. Així mateix, s'ha de disposar de sistemes de guals sanitaris, amb tapadores automàtiques, per a evitar els sobreeiximents per fortes pluges.  
c) S'han de respectar al màxim la hidrologia superficial i el drenatge natural. Sobre això últim, s'ha d'instar un eficient pla de manteniment i restauració de la geomorfologia de tot aquest sector (a implementar en el futur projecte de restauració).  
3. Qualsevol variació en la gestió dels purins s'ha de comunicar a aquesta direcció general.  
En qualsevol cas, la utilització del fem o purins es realitzarà preferentment en forma de fem sec.  
D'acord amb l'article 49.3 sobre «normes per a la protecció de la qualitat contra la contaminació difusa» del pla hidrològic de la demarcació hidrològica del Segura (Reial decret 1/2016, de 8 de gener) no seran «admissibles les embassades produïdes per purins líquids abocats sobre el terreny que pogueren provocar escolaments cap als llits públics o infiltracions cap a les aigües subterrànies». En aquest mateix sentit, s'entendrà també com a purins els possibles lixiviats derivats del fem sec.  
5. Les basses que hi ha de purins han de tindre les màximes condicions d'estanquitat i impermeabilitat i han de disposar d'un nivell extra de 50 cm per damunt del seu màxim ompliment, per a evitar el sobreeiximent per fortes pluges.  
Les aigües pluvials i d'escolament han de recollir de forma diferenciada a la de purins, de manera que ni per accident podran mesclar-se amb aquestes ni amb els lixiviats produïts dins del recinte d'explotació.  
  
7. Tots els residus que es generen en l'explotació han de ser emmagatzemats i gestionats de manera adequada d'acord amb la seua naturalesa i perillositat.  
Respecte als possibles abocaments, les instal·lacions han de tindre les mesures preventives necessàries per a evitar que olis o carburants puguen contaminar les aigües superficials o subterrànies i evitar activitats com ara canvis d'oli de vehicles en l'àmbit de l'explotació.  
  
9. No es podrà utilitzar l'aigua procedent del transvasament Tajo-Segura per mancar de cobertura legal. El consum d'aigua ha de procedir íntegrament de subministrament d'aigua municipal o de qualsevol subministrament legal en la concessió del qual s'incloguen els usos ramaders.  
Les dotacions a emprar s'han d'ajustar al contingut de la documentació presentada pel promotor i als paràmetres de consum indicats per l'òrgan de conca.  
El promotor del projecte ha d'incloure en el programa de vigilància ambiental el control de l'aigua consumida. Aquest control s'ha de presentar amb caràcter anual davant l'òrgan substantiu i consistirà en la presentació de lectura de comptador o rebut, juntament amb un resum anual en el qual es justifique que es compleix el que s'indica en la documentació presentada.  
Si s'excedeixen els paràmetres de consum, s'haurà de disminuir el nombre d'animals de l'explotació fins a adaptar-se als consums previstos.  
Respecte a l'aigua de pou utilitzada, s'haurà d'acreditar la seua legalitat.  
  
Tercer  
La modificació de la declaració d'impacte ambiental no serà objecte de cap recurs sense perjudici dels que, si escau, escaiguen en via administrativa i judicial davant de l'acte pel qual s'autoritza el projecte.  
  
  
Quart  
Publicar aquesta modificació de la declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental.  
La regulació de la vigència d'aquesta modificació de la declaració d'impacte ambiental serà l'establida en l'article 43 de la Llei 21/2013.  
  
  
València, 9 de juliol de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 24 de gener de 2019.- El director general de Medi Natural i d'Avaluació Ambiental: Antoni Marzo i Pastor.